डाइट कर्मियों की भी बॉयोमेट्रिक मशीन से होगी उपस्थिति
सरकारने डाइट स्टाफकर्मियों की उपस्थिति बॉयोमेट्रिक मशीन से करवाने का निर्णय लिया है। इसके आदेश भी गत दिनों जारी कर एक माह में यह व्यवस्था शुरू करने के निर्देश दिए है। इसके साथ ही डाइट प्रशासन ने इन आदेशों की पालना में आगे की कार्रवाई शुरू कर दी है।
विदित रहे कि आमजन सरकारी कार्यालयों के कर्मियों की लेट-लतीफी की शिकायतें आए-दिन करते रहते है। यहां तक की कई बार आकस्मिक निरीक्षण में अधिकारियों को संबंधित विभाग के कर्मी देरी से आते मिले है। इससे आमजन के कामकाज बाधित होते है। इस परेशानी को गंभीरता से लेते हुए सरकार धीरे-धीरे बड़े कार्यालयों आदि में कर्मियों की उपस्थिति निर्धारित समय पर सुनिश्चित करने के लिए कार्यालयों में बॉयोमेट्रिक मशीनें लगवा रही है। ताकि संबंधित कार्यालयों के कर्मियों की उपस्थिति का समय इस मशीन के जरिये उच्चधिकारी ऑनलाइन देख सके और देरी से आने वाले कर्मियों पर कार्रवाई कर सके।
इस दिशा में सरकार ने गत माह जिला मुख्यालय स्थित डाइट में कर्मियों की उपस्थिति बॉयोमेट्रिक मशीन से करवाने के आदेश जारी किए है। इन आदेशों की पालना भी एक माह में करवाने के लिए निर्देशित किया है।
जल्द लगवाएंगे मशीन
इसबारे में डाइट प्राचार्य धर्मपाल एवं उपाचार्य मोहम्मद नसीम ने बताया कि डाइट कर्मियों की उपस्थिति बॉयोमैट्रिक मशीन से करवाने के आदेश सरकार से मिल चुके है। एक माह में यह काम करना है। इसके लिए प्रयास शुरू कर दिए है। इस समय डाइट में 20 कर्मचारी है।
टोंक. डाइटमें उपस्थिति के लिए लगेगी बॉयोमैट्रिक मशीन।
hin_Deva hin_Deva hin_Deva hin_Deva hin_Deva hin_Deva mag_Deva